钦定古今图书集成/历象汇编/历法典/第054卷 > 图
## 钦定古今图书集成/历象汇编/历法典/第054卷 > 图

戊庚宽于庚辛面庚辛又宽于辛壬馀线尽然盖从甲出各侣线至平面以各底线连之其各腰与各底为比例则甲庚与庚辛若甲壬与壬辛也今甲庚大于甲壬则庚辛必大于辛壬〈见几何第六卷第三题〉试以丙为心，作壬辛、庚三侣圈，其在

相距，广狭大异矣。依此作图，则去心远者，各所限经
纬度渐展渐大，与近心者不等，而经纬度之比例恒
等，即所绘星之体势与天象恒等。不然者，经度渐展，
纬度平分，依经纬则失体势，依体势则失经纬，乖违
甚也。

斜圈图圆义

浑仪诸圈，有正有斜。正者，如赤道圈、赤道距等圈，及
诸过极经圈也。斜者，如黄道圈、地平圈，及其各距等
圈也。以视法作为平面，图设照本。〈或光或人目〉在南极则
正受照之圈，影至平面必成圈形或直线，如前说矣。
若斜受照之圈，其影在平面当作何形像乎？此当用
角体之理明之，按量体法。〈测量全义六卷〉中论角体，有正角，
有斜角，两者皆以平圆面为底，皆以从顶至底心之
直线为轴线。其为正与斜，则以垂线分之。若自角下
垂线至底，与轴线为一，如第一图甲乙垂线，即甲丙
丁戊角形之轴线，则甲丙丁戊为正角体。若两线相
离，如第二图甲己为轴线，甲乙为垂线，则甲丙戊庚